Bazuar në nenin 8 të Ligjit të punës Nr. 03/L-212; Rregulloren për Marrëdhënien e Punës së Personelit të Ofruesit të Shërbimeve të Navigacionit Ajror; Rregulloren për Pozitat e Punës, Përshkrimin e Vendeve të Punës dhe Kompensimin e Personelit të KANS, Ofruesi i Shërbimeve të Navigacionit Ajror (KANS) për plotësim të vendit të lirë të punës si më poshtë, shpallë:

**KONKURS PUBLIK**

**Institucioni:** Ofruesi i Shërbimeve të Navigacionit Ajror - KANS

**Titulli i vendit të punës:** Zyrtar për Klimatologji dhe Statistika Meteorologjike

**Nr. referues:** KANS/REK/003-2025

**Njësia Organizative:** Departamenti Meteorologjik

**Numri i Pozitave:** Një (1)

**Procedura e aplikimit:** E jashtme

**Koeficienti aktual:** 5.71

**Periudha e kontratës**: Me afat të caktuar

**Kohëzgjatja e kontratës:** Një (1) vit, me mundësi vazhdimi

**Afati për aplikim:** 20.08.2025- 03.09.2025

**Qëllimi i vendit të punës**

* Të siguroj ofrimin e shërbimeve të klimatologjisë dhe statistikave meteorologjike në Divizionin e Klimatologjisë dhe Statistikave meteorologjike.

**Detyrat dhe përgjegjësitë**

* Të mbikëqyrë cilësinë për të gjitha të dhënat e vëzhgimeve meteorologjike në lidhje me saktësinë dhe përgatitjen e klimatologjisë dhe statistikave meteorologjike, siç kërkohet në ICAO Aneks 3, OBM, rregulloreve të EASA dhe AACK-së;
* Të ofroj të dhënat klimatologjike dhe statistikore meteorologjike kur do që kërkohet për qëllime planifikimi të operimeve dhe studimeve si shkencore apo arsimore;
* Të përgatis raportet klimatologjike/statistikore në baza mujore, periodike, vjetore, 5 vjeçare, 10 vjeçare dhe 30 vjeçare;
* Të informoj dhe raportoj Mbikëqyrësin për Klimatologji dhe Statistika Meteorologjike për të gjitha aktivitetet në njësi;
* Të jetë i gatshëm në çdo kohë kur paraqitet nevoja të ushtroj detyrat e vrojtuesit duke përfshirë të gjitha detyrat dhe përgjegjësitë e përshkruara për vrojtuesin meteorologjik aeronautik;
* Të asistoj Menaxherin e Departamentit sipas kërkesës dhe nevojës;
* Të asistoj dhe bashkëpunoj në përgatitjen në vend të punës të studentëve vrojtues;
* Kryen edhe detyra tjera brenda fushëveprimit të cilat mund të kërkohen nga Mbikëqyrësi.

**Kushtet e përgjithshme**

* Të jetë shtetas i Republikës së Kosovës;
* Të ketë zotësi të plotë për të vepruar;
* Të zotërojë njërën nga gjuhët zyrtare, në pajtim me Ligjin përkatës për Gjuhët;
* Të jetë i aftë në pikëpamje shëndetësore për të kryer detyrën përkatëse;
* Të mos jetë i dënuar me vendim të formës së prerë për kryerjen e një vepre penale me dashje;
* Të kenë nivelin e arsimit dhe përvojën e punës të kërkuar për pozitën;
* Të kalojnë me sukses procedurat e pranimit, sipas ligjit dhe akteve tjera të përcaktuara me ligj.

**Kualifikimet dhe shkathtësitë e kërkuara**

|  |
| --- |
| * Aftësi komunikuese, negociuese dhe bindëse; * Përveç gjuhës zyrtare të Kosovës, të ketë njohuri të avancuar të gjuhës angleze; * Shkathtësi në organizim të ekipit, planifikim të punës dhe analizë; * Shkathtësi kompjuterike në programet (Word, Excel, Power Point, Access); * Shkollim i mesëm nga drejtimet e shkencave matematiko natyrore, të ketë 2 vite përvojë si zyrtar për përpunimin e të dhënave klimatologjike dhe statistikave meteorologjke. |

**Dokumentet e nevojshme për aplikim**

* Formulari i aplikimit i plotësuar dhe i nënshkruar nga kandidati;
* Kopje e diplomës së Shkollës së Mesme;
* Dëshmitë mbi kualifikimin, përvojën dhe dokumentacionet tjera të nevojshme, që kërkohen për vendin e punës;
* Kopje e ID (letërnjoftimi).

**Dëshmitë që nuk kërkohen gjatë aplikimit, por në fazën e verifikimit para emërimit**

* Certifikatë mbi dënimet penale origjinale e lëshuar nga gjykata përmes së cilës dëshmohet se nuk është i/e dënuar për kryerjen e veprës penale me dashje;
* Dëshmi përkatëse se kandidati ka zotësi të plotë për të vepruar;
* Dëshmi që nuk ka në fuqi masë disiplinore për shkelje të rëndë në institucion publike apo një deklaratë se nuk ka masë disiplinore në fuqi për shkelje të rëndë në sektorin jo publik.

**Mënyra e aplikimit**

* Të gjithë kandidatët e interesuar, aplikacionin për aplikim duhet ta shkarkojnë nga web-faqja zyrtare [www.ashna-ks.org](http://www.ashna-ks.org), dhe të plotësuar ta dërgojnë nëpërmjet adresës elektronike në email: [kans.dbnj@rks-gov.net](mailto:kans.dbnj@rks-gov.net);
* Aplikacionet e dërguara pas datës së fundit nuk do të pranohen;
* Aplikacionet e pakompletuara do të refuzohen;
* Konkursi mbetet i hapur pesëmbëdhjetë (15) ditë nga dita e publikimit ne mjetet e informimit dhe ne webfaqen e ASHNA-së, nga data 20.08.2025 deri më 03.09.2025 ora 23:59;
* Konkursi është i barabartë për të gjithë kandidatët e synuar, pa asnjë lloj diskriminimi, ashtu siç parashihet me ligjin dhe aktet tjera në fuqi;
* Për më shumë informacione: Tel: 038 5958 520/521.

**Njoftimi, komunikimi me kandidatët dhe shpallja e rezultateve përfundimtare**

* Të gjitha njoftimet për kohën e testit, intervistës si dhe për rezultatet e secilës fazë të konkursit do të bëhen përmes faqes zyrtare të KANS [www.ashna-ks.org](http://www.ashna-ks.org) ose përmes emalit dhe telefonit.